དེ་ནས་ངས་དུས་རྒྱུན་དུ་བཤད་བསྡད་པ་ཞིག་ལ་མི་ཁག་ཅིག་གིས་འདས་པ་དེ་འདས་དོན་ལ་མ་བཞག་པར་ངར་ཤུགས་སྐྱེད་དེ།འདས་པའི་ལོ་རྒྱུས་ནང་བྱས་རྗེས་མང་པོ་བཞག་ཡོད་པ་དེ་དག་དང་ལྷན་དུ་ད་ལྟའང་ཉལ་བསྡད་ཡོད་པ་ལྟ་བུ་མཐོང་གི་འདུགདབྱིན་སྐད་དུ་འདས་པའི་ནང་འཚོ་བ་ཟེར་བ་ལྟ་བུ་རེད།དེར་བརྟེན།ང་ཚོས་འདས་དོན་ལས་བསླབ་བྱ་བླངས་ཏེ།གལ་ཆེ་ཤོས་དེ་ད་ལྟའི་གནས་བབ་གཙིགས་འཛིན་བྱ་རྒྱུ་དང་།ད་ལྟའི་གནས་བབ་ཐོག་༧གོང་ས་མཆོག་གི་བཀའ་དགོངས་བཞིན་དུས་དང་མཐུན་པའི་བསྟན་པ་སྤྱི་དང་སོ་སོའི་བསྟན་པ་འཛིན་སྐྱོང་གནང་ཐུབ་པ་ཞིག་བྱ་རྒྱུ་དེ་ཡིན།༧གོང་ས་མཆོག་གིས་དུས་རབས་༢༡པའི་ནང་པ་ཞེས་ཡང་དང་བསྐྱར་དུ་གསུང་གི་ཡོད་དུས།ང་ཚོས་དུས་རབས་༢༡པའི་ནང་པ་ག་འདྲ་བྱས་ནས་བྱེད་དགོས་མིན་དེ་ཞིབ་ཕྲའི་གནས་བབ་ཐོག་བབས་ཏེ།ཐོག་མིའི་སློབ་གཉེར་བྱ་སྟངས་ནས་མཉམ་ལེན་དང་འཆད་སྤེལ་བྱ་སྟངས་གཙོས་པའི་སྤྱི་ཚོགས་ནང་ཕན་ཐོགས་བྱ་སྟངས་སོགས་སྔོན་མ་ནས་བྱེད་ཀྱི་ཡོད་པ་དེ་བཞིན་དེང་རབས་ཆོས་བརྒྱུད་ཁག་མང་པོའི་ནང་མིག་དཔེ་ལེན་དགོས་པའང་མང་པོ་ཡོད།དེ་ཚོ་ཚང་མ་དངོས་སུ་ལག་བསྟར་བྱེད་དགོས་པ་དེ་དོན་གྱི་སྙིང་བོ་ཆགས་བསྡད་ཡོད།ཅེས་གསུངས་སོང་།